Diari Oficial de la Generalitat Valenciana


Sumari del DOGV 5198, del 14-02-2006 (2006/1640)

ORDRE de 28 d'octubre de 2005, de la Conselleria de Territori i Habitatge, per la qual s'aprova la delimitació del camí ramader assagador Reial de Castella, al seu pas pel llit del riu Magre als termes municipals de Catadau, Alfarp, Carlet, l'Alcúdia i Guadassuar de la província de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5198

Data del DOGV
:   14-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1640


Data del document
:   28-10-2005

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * Alfarb
    * Carlet
    * Guadassuar
    * Catadau
    * Alcúdia, l'
    * legislació
    * via rural
    * ramat

ORDRE de 28 d'octubre de 2005, de la Conselleria de Territori i Habitatge, per la qual s'aprova la delimitació del camí ramader assagador Reial de Castella, al seu pas pel llit del riu Magre als termes municipals de Catadau, Alfarp, Carlet, l'Alcúdia i Guadassuar de la província de València. [2006/1640]  
Vist l'expedient de delimitació del camí ramader assagador Reial de Castella, al seu pas pel llit del riu Magre als termes municipals de Catadau, Alfarp, Carlet, l'Alcudia i Guadassuar de la província de València.  
Atés que la delimitació s'ajusta a la classificació dels camins ramaders del terme municipal d'Alfarp i va ser aprovada per ordre de la Conselleria d'Agricultura i Pesca de data 8 de setembre de 1989, que es va publicar en el Diari Oficial de la Generalitat Valenciana, núm. 1155, de data 4 d'octubre de 1989; al terme de Catadau, per Ordre ministerial de data 1 de juliol de 1974, que es va publicar en el Boletín Oficial del Estado, núm. 211, de data 3 de setembre de 1974; al terme de l'Alcudia per Ordre ministerial de data 30 de setembre de 1975, que es va publicar en el Boletín Oficial del Estado, núm. 267, de data 7 de novembre de 1975; al terme de Carlet per Ordre ministerial de data 30 de setembre de 1975, que es va publicar en el Boletín Oficial del Estado, núm. 270, de data 11 de novembre de 1975 i al terme de Guadassuar per Ordre ministerial de data 9 de setembre de 1975, que es va publicar en el Boletín Oficial del Estado, núm. 247, de data 15 d'octubre de 1975.  
Atés que en data de 23 de desembre de 2002 (BOE 22.01.03), el Ministeri de Medi Ambient i la Conselleria de Medi Ambient de la Generalitat Valenciana van subscriure un conveni per a l'execució del projecte de delimitació, amollonament i senyalització dels camins ramaders del corredor Vall del Cabriol . Albufera de València (branca meridional) als termes municipals de Camporrobles, Fuenterrobles, Venta del Moro, Villargordo del Cabriel, Requena, Cortes de Pallás, Yátova, Dos Aguas, Tous, Catadau, Alfarp, Carlet, l'Alcúdia, Algemesí, Guadassuar, Albalat de la Ribera i Sueca.  
Per mitjà de la Resolució de 7 de juliol de 2003 de la Conselleria de Territori i Habitatge, es va autoritzar l'inici dels expedients de delimitació dels terrenys dels camins ramaders inclosos en el conveni subscrit en data 23 de desembre de 2002 (BOE 22.01.03), entre el Ministeri de Medi Ambient i la Conselleria de Medi Ambient de la Generalitat Valenciana.  
Atés que dins del període d'informació pública a què va ser sotmés l'expedient no va ser presentada cap al·legació.  
Atés que la Direcció General de Gestió del Medi Natural proposa l'aprovació de la modificació d'acord amb els termes que figuren en l'expedient.  
Vist l'informe de l'Àrea Jurídica.  
Ja que s'han complit en l'expedient els tràmits assenyalats per la Llei 3/1995, de 23 de març, de camins ramaders, i la Llei 30/1992, de 26 de novembre, modificada per la Llei 4/1999, de 13 de gener, reguladora del règim jurídic de les administracions públiques i del procediment administratiu comú, i la resta de legislació aplicable al cas.  
Segons el que disposa el Decret 8/2004, de 3 de setembre, del president de la Generalitat, per mitjà del qual s'assignen competències a la Presidència i a les conselleries amb competències executives, i en la Llei 14/2003, de 10 d'abril, de patrimoni de la Generalitat Valenciana, correspon a la Conselleria de Territori i Habitatge l'aprovació del delimitació dels camins ramaders, resolc:  
Article 1  
Aprovar la delimitació del camí ramader assagador Reial de Castella al seu pas pel llit del riu Magre als termes municipals de Catadau, Alfarp, Carlet, l'Alcúdia i Guadassuar de la província de València, d'acord amb la proposta de delimitació i els plànols que consten en l'expedient i les característiques dels quals són les següents:  
Longitud delimitada: 12,657 km   
Amplària: 75 m  
Superfície delimitada: 93,6778 ha  
Article 2  
Que es cancel·len totalment o parcialment totes les inscripcions registrals que resulten contradictòries amb la delimitació.  
Contra la present ordre, els interessats poden interposar recurs contenciós administratiu en el termini de dos mesos, comptadors a partir del dia següent a la publicació d'aquesta ordre, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei reguladora de la jurisdicció de contenciosa administrativa.  
Tot això sense perjudici de la interposició del recurs potestatiu de reposició davant del conseller de Territori i Habitatge, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.   
València, 28 d'octubre de 2005  
El conseller de Territori i Habitatge  
RAFAEL BLASCO CASTANY